open-index/open-wikipedia-markdown huggingface dataset:
474 π.Χ.

## Γεγονότα
* Ο Ιέρων Α΄, τύραννος της Σικελίας, συμμαχεί με ναυτικές δυνάμεις από τις θαλάσσιες πόλεις της νότιας Ιταλίας για να νικήσει το ετρουσκικό ναυτικό στη Ναυμαχία της Κύμης. Η νίκη αυτή σηματοδοτεί το τέλος της ετρουσκικής επιθετικότητας κατά των Ελλήνων της νότιας Ιταλίας και σώζει τους Έλληνες της Καμπανίας από την ετρουσκική κυριαρχία.
* Με διαταγή του Ιέρωνος Α΄ ανεγείρεται το Αραγωνιακό Κάστρο στη νήσο Ίσκια.
* Ο Τάραντας συμμαχεί με το Ρήγιο για την αντιμετώπιση των Μεσσαπίων, των Πευκέτιων και των Λουκανών. Αλλά οι ενωμένες δυνάμεις των Ταραντίνων και των Ρηγίνων ηττώνται κοντά στην Καιλία.
* Ο Έλληνας ποιητής Πίνδαρος εγκαθίσταται στη Θήβα, μετά από διετή διαμονή στην αυλή του Ιέρωνος Α΄ στις Συρακούσες. Στη Θήβα συνθέτει λυρικές ωδές που εξυμνούν θριάμβους στους Ολυμπιακούς Αγώνες και σε άλλους αθλητικούς αγώνες.

Κατηγορία:Έτη
473 π.Χ.

## Γεγονότα
* Στην Κίνα το Κράτος των Γου προσαρτάται από το Κράτος των Γιουέ.
* Στην Ιαπωνία ιδρύεται ο ναός Χικάβα στην πόλη Σαϊτάμα.

## Γεννήσεις

## Θάνατοι

Κατηγορία:Έτη
464 π.Χ.

## Γεγονότα
* Η Σπάρτη υποφέρει από τα αποτελέσματα ενός ισχυρού σεισμού, που προκαλεί χιλιάδες νεκρούς.
* Ξεσπά ο Γ΄ Μεσσηνιακός Πόλεμος με εξέγερση των υπόδουλων στους Σπαρτιάτες Μεσσηνίων, καθώς και των ειλώτων, με την ευκαιρία του παραπάνω σεισμού. Ο βασιλιάς Αρχίδαμος Β΄ οργανώνει την άμυνα της Σπάρτης. Οι Μεσσήνιοι οχυρώνονται στο όρος Ιθώμη.
* Η Αίγυπτος εκμεταλλεύεται τον θάνατο του Ξέρξη Α΄ για να επαναστατήσει κατά της Περσίας. Η επανάσταση καθοδηγείται από τον Ινάρω, έναν Λίβυο που αποκτά τον έλεγχο του Δέλτα του Νείλου και βοηθείται από τους Αθηναίους.
* Ο Αρταξέρξης Α΄ της Περσίας διαδέχεται τον Ξέρξη στον θρόνο της Περσικής Αυτοκρατορίας.
* Η συμμαχία Αθηνών-Σπάρτης διαλύεται.

Κατηγορία:Έτη
463 π.Χ.

## Γεγονότα
* Μετά από πολιορκία δύο ετών, η Θάσος καταλαμβάνεται από τους Αθηναίους του Κίμωνα, ο οποίος υποχρεώνει τους Θάσιους να γκρεμίσουν τα τείχη τους, να παραδώσουν τα πλοία τους και να πληρώσουν αποζημίωση και μια ετήσια συνεισφορά στην Αθήνα.
* Πίσω στην Αθήνα, ο Εφιάλτης, ο Περικλής και άλλοι δημοκρατικοί πολιτικοί προσπαθούν να εξοστρακίσουν τον ολιγαρχικό Κίμωνα για δωροδοκία. Ο Κίμων κατηγορείται ότι είχε δωροδοκηθεί προκειμένου να μην επιτεθεί στον βασιλιά της Μακεδονίας (που μπορεί να βοηθούσε κρυφά τους Θάσιους). Παρά το ότι ο Κίμων απαλλάσσεται των κατηγοριών, η επιρροή του στον αθηναϊκό λαό μειώνεται.
* Ο Θεμιστοκλής, που βρίσκεται στην εξορία, προσεγγίζει στον Πέρση βασιλιά Αρταξέρξη Α΄ και αναζητά περσική βοήθεια για την ανάκτηση της εξουσίας στην Αθήνα. Ο Αρταξέρξης διστάζει να τον βοηθήσει και αντί για αυτό του προσφέρει τη σατραπεία της Μαγνησίας της Μικράς Ασίας.

Κατηγορία:Έτη
462 π.Χ.

## Γεγονότα
* Οι Σπαρτιάτες προσπαθούν να κατακτήσουν το ορεινό προπύργιο του όρους Ιθώμη, όπου έχουν καταφύγει εξεγερμένοι είλωτες Μεσσήνιοι από τον Γ΄ Μεσσηνιακό Πόλεμο. Οι Σπαρτιάτες ζητούν τη βοήθεια συμμάχων τους από τους Περσικούς Πολέμους, μεταξύ των οποίων και των Αθηναίων.
* Ο Κίμων ζητεί την υποστήριξη των Αθηναίων για την παροχή βοήθειας στη Σπάρτη. Αν και ο Εφιάλτης ο Αθηναίος επιμένει ότι η Σπάρτη είναι ανταγωνίστρια δύναμη των Αθηνών και άρα θα έπρεπε να αφεθεί να πολεμήσει μόνη της, η άποψη του Κίμωνος υπερισχύει και ο Κίμων οδηγεί αθηναϊκή δύναμη 4 χιλιάδων οπλιτών μέχρι την Ιθώμη. Αλλά μετά από μια αποτυχημένη κοινή επίθεση κατά της Ιθώμης, οι Σπαρτιάτες δυσπιστούν προς τους Αθηναίους, οπότε, ενώ κρατούν τους άλλους συμμάχους τους, στέλνουν τον Κίμωνα και τους άνδρες του πίσω στην Αθήνα. Αυτό το προσβλητικό γεγονός προκαλεί την κατάρρευση της δημοτικότητας του Κίμωνος στην Αθήνα και οι Αθηναίοι πολίτες στρέφονται προς τις απόψεις του Εφιάλτη.
* Ο Εφιάλτης περνά νόμο στην Εκκλησία του Δήμου για τη μεταρρύθμιση του Αρείου Πάγου, περιορίζοντας τη δικαιοδοσία του σε υποθέσεις ανθρωποκτονιών και θρησκευτικών εγκλημάτων. Η μεταρρύθμιση αυτή του Εφιάλτη θεωρείται ως ήττα των συντηρητικών και των μελών της αθηναϊκής ολιγαρχίας.
* Οι Αργείοι, επωφελούμενοι από την απασχόληση των Σπαρτιατών με την Ιθώμη, κατορθώνουν να κατακτήσουν τις Μυκήνες. Οι κάτοικοι των Μυκηνών διασκορπίζονται και μερικοί φθάνουν μέχρι και τη Μακεδονία.
* Ο Περικλής αρχίζει να διαδραματίζει ηγετικό ρόλο στα αθηναϊκά πράγματα.
* Ο Έλληνας φιλόσοφος Αναξαγόρας εγκαθίσταται στην Αθήνα και αρχίζει να διδάσκει εκεί.

## Παραπομπές


Κατηγορία:Έτη
460 π.Χ.

## Γεγονότα
* Διεξάγεται στην Ολυμπία η 80η Ολυμπιάδα. Ο Σώστρατος ο Πελληνεύς από την Αχαϊκή Πελλήνη νίκησε στο στάδιο παίδων.
* Οι Αθηναίοι οργανώνουν εκστρατευτικό σώμα για να βοηθήσουν τους Αιγύπτιους στην εξέγερσή τους κατά του Μεγάλου βασιλέα. Τελικά η εκστρατεία θα τελειώσει άσχημα για τους Αθηναίους το 454 π.Χ.
* Ξεσπά ο Πρώτος Πελοποννησιακός Πόλεμος.

## Γεννήσεις
* Δημόκριτος, Έλληνας φυσικός φιλόσοφος (προσεγγιστική χρονολογία)
* Εύηνος ο Πάριος, ελεγειακός ποιητής και σοφιστής
* Θουκυδίδης, Έλληνας ιστορικός
* Κριτίας, Έλληνας πολιτικός
* Ιπποκράτης, Έλληνας ιατρός (προσεγγιστική χρονολογία)

Κατηγορία:Έτη
Σαλάχι

thumb|right|Σαλάχι
Το **σαλάχι** ή **σελάχι** είναι η κοινή ονομασία των είδων χονδριχθύων που ανήκουν στην υπερτάξη **βατοειδή**. Τα βατοειδή περιλαμβάνουν 500 είδη σε 13 οικογένειες. Είναι συγγενικά με τους καρχαρίες. Χαρακτηρίζονται από τα μεγάλα θωρακικά πτερύγιά τους.

Τα σαλάχια φτάνουν σε μεγάλο βάθος, βρίσκονται  σχεδόν σε όλες τις θάλασσες. Το σώμα τους είναι ατρακτοειδές και φέρει μεγάλα πτερύγια που τα βοηθούν με διάφορες κυματοειδείς κινήσεις να κολυμπούν και να ελίσσονται πολύ γρήγορα. Είναι πεπιεσμένα στην κοιλιά και ο σκελετός τους είναι χόνδρινος. 

Τα πτερύγια του σαλαχιού ενώνονται με το κεφάλι, ενώ το στόμα του βρίσκεται στο μέρος της κοιλιάς, έχει σχήμα εγκάρσιας τομής. Τα δόντια του είναι πριονωτά. Το δέρμα της ράχης είναι σκληρό μοιάζοντας με αυτό των καρχαριοειδών, είναι δε χρώματος γκρίζου, κιτρινωπού ή ελαιοπράσινου, φέρει δε σε ορισμένα είδη και κηλίδες.

Η όσφρηση και η όρασή του είναι εξαιρετικά αναπτυγμένες. Τα μάτια του βρίσκονται στη ράχη, ενώ σε ορισμένα είδη είναι τοποθετημένα πλευρικά στο κεφάλι, το οποίο καταλήγει σε ένα στρογγυλεμένο ρύγχος.
Η αφή του βρίσκεται σε όλη την επιφάνεια του σώματος.
Το σαλάχι έχει φάρυγγα και οισοφάγο μυώδεις και ισχυρούς. Το στομάχι του είναι σε σχήμα θυλάκου ενώ το έντερο του είναι μικρό σε μήκος και ευθύγραμμο.
Το άκρο του σώματός του καταλήγει σε μακριά ουρά που μοιάζει με μαστίγιο, η άκρη της οποίας σε αρκετά είδη έχει δηλητήριο και σε μερικά ηλεκτρισμό. Αποτελεί ισχυρό όπλο αλλά και όργανο αναπαραγωγής.

Το μήκος και το βάρος τους ποικίλει ανάλογα με το είδος και φτάνει τα 7,6 μέτρα και τα 1.300 κιλά για το σαλάχι μάντα, το μεγαλύτερο σαλάχι. Πολλαπλασιάζονται με αβγά που γονιμοποιούνται μέσα στο σώμα του θηλυκού και παραμένουν εκεί μέχρι την επώαση, μετά 5-12 μήνες, ανάλογα με το περιβάλλον. Τα μικρά σαλάχια βγαίνουν τότε ζωντανά από το σώμα του θηλυκού.

Τα σαλάχια είναι σαρκοφάγα και επιτίθενται σε κοπάδια ψαριών τρώγοντας μεγάλες ποσότητες. Μερικά είδη θεωρούνται επικίνδυνα για τον άνθρωπο.

Τα σαλάχια ψαρεύονται για τη σάρκα των πτερυγίων τους , που είναι εξαιρετικά εύγευστη, αλλά και για το δέρμα τους, ενώ απο το συκώτι τους εξάγεται έλαιο πλούσιο σε βιταμίνη D.

## Δείτε επίσης
* Αλιεία
* Κατάλογος ελληνικών αλιευμάτων

## Εξωτερικοί σύνδεσμοι
* 
* 

Κατηγορία:Ψάρια ελληνικών θαλασσών
Κατηγορία:Αλιεύματα
Κατηγορία:Χονδριχθύες
Φωλιά

thumb|right|250px|Φωλιά.
Η **φωλιά** είναι το καταφύγιο που παρέχει στα ζώα προστασία από τις καιρικές συνθήκες, τις επιθέσεις των εχθρών τους και δημιουργεί τις κατάλληλες συνθήκες για τον πολλαπλασιασμό τους και την ανατροφή των απογόνων τους. 

Φωλιές φτιάχνουν και χρησιμοποιούν τα περισσότερα ζώα, κυρίως όμως τα μικρά σπονδυλωτά ζώα και ιδιαίτερα τα τρωκτικά και όλα ανεξαιρέτως τα πτηνά. Σαν φωλιά επιλέγονται τα διάφορα φυσικά κοιλώματα, οι υπόγειες σπηλιές και τα ψηλά δένδρα.

Τα πουλιά χτίζουν τη φωλιά τους με βασικό οικοδομικό εργαλείο το ράμφος τους, ενώ για υλικά χρησιμοποιούν κλαριά, λάσπη, ή και άλλα υλικά. Στο κτίσιμο παίρνουν μέρος συνήθως και τα δύο μέλη του ζευγαριού. Ως συχνότερο μέρος για την κατασκευή της επιλέγουν, είτε τα κλαδιά ψηλών δένδρων και πυκνών θάμνων ή τα κοιλώματα των κορμών. Από την άλλη, τα θαλασσοπούλια συνήθως χτίζουν τις φωλιές τους σε ψηλούς βράχους πάνω από ακτές. Τα χελιδόνια αρκετές φορές χτίζουν τις φωλιές τους κάτω από τα μπαλκόνια ή τα περβάζια των σπιτιών.

Εκτός από τα σπονδυλωτά, τα έντομα ασχολούνται και αυτά με την κατασκευή φωλεών, οι οποίες, στην προκειμένη περίπτωση, έχουν ως σκοπό, εκτός από την προστασία των αβγών και την αποθήκευση τροφής. Οι φωλιές, μάλιστα, ορισμένων από αυτά, όπως οι μέλισσες, τα μυρμήγκια, οι σφήκες κλπ., αποτελούν μικρογραφία μιας ολόκληρης πολιτείας. Ως καταλληλότερα μέρη για την κατασκευή της φωλιάς τους επιλέγουν είτε τους κορμούς των δένδρων είτε το έδαφος.

## Εξωτερικοί σύνδεσμοι
* 

Κατηγορία:Ηθολογία
Ιδρώτας

thumb|right|250px|Ιδρώτας στο πρόσωπο.

Ο **ιδρώτας** είναι υγρό το οποίο εκκρίνεται από τους λεγόμενους «*[[ιδρωτοποιός αδένας|ιδρωτοποιούς]]*» αδένες του δέρματος των ανθρώπων και των ζώων, με τη διαδικασία της εφίδρωσης.

Είναι υγρό άχρωμο, με οσμή χαρακτηριστική, που κάποτε γίνεται ανυπόφορη, και γεύση αλμυρή. Είναι το πιο αραιό υγρό του σώματος. Με την έκκρισή του αποβάλλονται οι περιττές οργανικές ουσίες και έτσι αποτοξινώνεται ο οργανισμός. Ο ιδρώτας αποτελείται από νερό, ανόργανα άλατα, λιπαρά οξέα κλπ. Άφθονο ιδρώτα βγάζουν οι άνθρωποι και τα ζώα όταν κάνει ζέστη και μάλιστα όταν ασκούνται έντονα. Σε αυτές τις περιπτώσεις υπάρχει υπερθέρμανση και η έκκριση του ιδρώτα αποτελεί διαδικασία ψύξης του οργανισμού. Ακόμα ο άνθρωπος μπορεί να ιδρώσει από επίπονη εργασία, αγωνία, φόβο από έντονη προσπάθεια (χειρουργός στις δύσκολες εγχειρήσεις).

Η έκκριση του ιδρώτα προκαλείται και με φάρμακα, εντριβές, θερμά λουτρά, ζεστά ροφήματα (τσάι, τίλιο κ.ά.) και κάνει καλό σε δηλητηριάσεις και κρυολογήματα.

κατηγορία:Σωματικά υγρά
Τρακτέρ

thumb|right|260px|Τρακτέρ
**Τρακτέρ** ή **γεωργικός ελκυστήρας** ονομάζεται το όχημα με μεγάλη δύναμη, ώστε να μπορεί να μετακινεί γεωργικά και άλλα μηχανήματα. Έχει όμως επικρατήσει σε διεθνή κλίμακα, να λέγονται τρακτέρ τα μηχανήματα που προσφέρουν τεράστιες υπηρεσίες στην καλλιέργεια της γης. Κυρίως χρησιμοποιείται για την έλξη διαφόρων γεωργικών μηχανημάτων όπως άροτρα, φρέζες, καλλιεργητές, κ.α. καθώς και για συντήρηση αθλητικών χώρων και πάρκων. Αυτή τη δουλειά παλιότερα την έκαναν τα ζώα, οι ανάγκες όμως αυξήθηκαν και η πρόοδος της τεχνολογίας έδωσε τη δυνατότητα να καλυφθούν αυτές με πολύ καλύτερο τρόπο.

Τα τρακτέρ παλιά κινούνταν με ατμό ή βενζίνη, ενώ με την εφεύρεση του ντίζελ επικράτησε ως καύσιμο το πετρέλαιο . Υπάρχουν τρακτέρ τροχοφόρα και ερπυστριοφόρα, τα οποία χρησιμοποιούνται για βαθιά άροση και για τη μετακίνηση σε ανώμαλα εδάφη. Στην Ελλάδα τα πρώτα τρακτέρ κυκλοφόρησαν το 1924.

## Εξωτερικοί σύνδεσμοι
* 
* 
*[μικρογραφία|Τρακτέρ στον [Θεσσαλικός Κάμπος|Θεσσαλικό Κάμπο]]Testberichte zu vielen Traktoren
* Deutsches Traktorenmuseum
* Treckerbilder
Αρμόνιο

thumb|right|250px|Αρμόνιο
Το αρμόνιο,  είναι μουσικό όργανο με πλήκτρα που αντικαθιστά το εκκλησιαστικό όργανο (τεράστιων διαστάσεων) σε σχετικά μικρούς χώρους.

Το αρμόνιο εξωτερικά μοιάζει με το πιάνο, αλλά συνήθως είναι λίγο μικρότερο. Έχει σύστημα εμφύσησης που καταργεί τους αυλούς των εκκλησιαστικών οργάνων. Ο αέρας αποθηκεύεται σε δεξαμενή με ένα ή δύο ποδοκίνητους φυσητήρες και πατώντας τα πλήκτρα θέτει σε κίνηση ελάσματα και παράγει ήχους. Το πάτημα ενός πλήκτρου αντιστοιχεί σε δυο ίδιους φθόγγους διαφορετικών οκτάβων, που ηχούν ταυτόχρονα. Αρμόνια άρχισαν να κατασκευάζονται από τον 12ο αιώνα.

Συνήθως τα αρμόνια διαθέτουν δύο ή τρεις σειρές πλήκτρων και χρησιμοποιούνται για την εκκλησιαστική μουσική.

Κατηγορία:Πληκτροφόρα μουσικά όργανα
Κατηγορία:Αερόφωνα
Κεφάλι Γεμάτο Χρυσάφι

**Κεφάλι Γεμάτο Χρυσάφι** είναι ο έκτος δίσκος του συγκροτήματος Τρύπες και κυκλοφόρησε το 1996 σε μορφή διπλού δίσκου, cd και κασέτας. Η ηχογράφηση του δίσκου έγινε στο στούντιο Magnanimus του Γιώργου Πεντζίκη το Φεβρουάριο και Μάρτιο του 1996 και την ηχοληψία, μίξη και παραγωγή του ανέλαβαν οι Τίτος Καργιωτάκης και Χρήστος Χαρμπίλας. Οι στίχοι των τραγουδιών είναι του Γιάννη Αγγελάκα.
Ο δίσκος περιλαμβάνει συνολικά 13 τραγούδια, εκ των οποίων ξεχώρισαν τα κομμάτια: "Πατρίδα μου είναι εκεί που μίσησα", "Καινούργια ζάλη", "Ακούω την αγάπη" και "Κεφάλι γεμάτο χρυσάφι". Ο δίσκος έγινε χρυσός και συγκαταλέγεται μεταξύ των πλέον επιτυχημένων εμπορικά Ελληνικών Ροκ άλμπουμ της δεκαετίας του '90.

## Συμμετοχές
*Κρουστά στο *Ακούω την αγάπη* και στο *Θα ανατέλλω* παίζουν οι Τάκης Μπάρμπας, Αλέξης Μπουλγουρτζής και Κώστας Θεοδώρου.
*Στα φωνητικά συμμετέχουν στο *Ότι σκοτώνεις είναι δικό σου για πάντα* ο Χρήστος Χαρμπίλας, στο *Μια υπέροχη ευκαιρία* οι Γιώργος Καρράς, Γεώργιος Μπαντούκ και στην χορωδία του ίδιου τραγουδιού συμμετέχει ο Γιάννης Κώνστας.
*Στα πλήκτρα στο *Χάρτινο τσίρκο* παίζει ο Γιώργος Χριστιανάκης και στο *Δεν υπάρχω* σκρατσάρει ο DJ Smartie Al. 

## Κομμάτια
# Χάρτινο τσίρκο
# Δεν υπάρχω
# Ότι σκοτώνεις είναι δικό σου για πάντα
# Κεφάλι γεμάτο χρυσάφι
# Να`μαι πάλι εδώ ζωντανός
# Ακούω την αγάπη
# Μια υπέροχη ευκαιρία
# Ξένος
# Πατρίδα μου είναι εκεί που μίσησα
# Από πόλη σε πόλη
# Καινούργια ζάλη
# Τσακισμένη χαρά
# Θα ανατέλλω

Κατηγορία:Τρύπες (δισκογραφία)
Αντρέ Μασόν

Ο **Αντρέ Μασόν** (*André-Aimé-René Masson*, 4 Ιανουαρίου 1896 - 28 Οκτωβρίου 1987) ήταν Γάλλος ζωγράφος και σχεδιαστής, με συμβολή στην εξέλιξη του υπερρεαλισμού και του Αφηρημένου Εξπρεσιονισμού. 

## Βιογραφία

### Τα πρώτα χρόνια
Σε ηλικία έντεκα ετών, ξεκίνησε σπουδές ζωγραφικής στη Βασιλική Ακαδημία Καλών Τεχνών των Βρυξελλών, έχοντας ως δάσκαλο τον Constant Montald. Συνέχισε τις σπουδές του στο Παρίσι και αργότερα πολέμησε στον Α' Παγκόσμιο Πόλεμο, στη διάρκεια του οποίου τραυματίστηκε σοβαρά. Τα πρώιμα έργα του χρονολογούνται στις αρχές της δεκαετίας του 1920 και χαρακτηρίζονται από την επίδραση του Αντρέ Ντερέν αλλά και τις αναζητήσεις του Μασόν πάνω στον αναλυτικό κυβισμό.

### Η αναγνώριση και η ένταξη στον υπερρεαλισμό
Το 1923 διοργανώθηκε από τον Ντανιέλ-Ανρί Κανβάιλερ η πρώτη ατομική έκθεσή του στο Παρίσι, η οποία προκάλεσε το ενδιαφέρον του Αντρέ Μπρετόν και οδήγησε στη συμμετοχή του Μασόν στην ομάδα των υπερρεαλιστών. Υπό την επίδραση των ιδεών του υπερρεαλιστικού κινήματος, ο Μασόν ασχολήθηκε ενεργά με την αυτόματη ζωγραφική (κατά αναλογία με την αυτόματη γραφή) και έργα του παρουσιάστηκαν στο πρώτο τεύχος του περιοδικού *La Révolution Surréaliste* (1924). Μαζί με τον Χουάν Μιρό υπήρξε ένας από τους κυριότερους εκπροσώπους του υπερρεαλισμού, μέχρι το 1929, όταν εκδιώχθηκε από το κίνημα.

### Μετά τον υπερρεαλισμό
Στη δεκαετία του 1930, το ύφος του διαφοροποιήθηκε και φιλοτέχνησε θέματα δανεισμένα από την ελληνική μυθολογία και τον Ισπανικό εμφύλιο πόλεμο. Εργάστηκε επίσης για το θέατρο, σχεδιάζοντας τα σκηνικά και τα κοστούμια για το μπαλέτο *Les Présages* του χορογράφου Léonide Massine (1896-1979), ενώ φιλοτέχνησε τα εξώφυλλα της επιθεώρησης *Acéphale* του Ζωρζ Μπατάιγ. Την περίοδο αυτή έζησε για ένα μεγάλο διάστημα στη νότια Γαλλία και την Ισπανία, επιστρέφοντας στο Παρίσι το 1937.

Στη διάρκεια του Β' Παγκοσμίου πολέμου κατέφυγε στη Ηνωμένες Πολιτείες, όπου άσκησε επίδραση στον αμερικανικό αφηρημένο εξπρεσιονισμό. Επέστρεψε στη Γαλλία το 1946. Κατά τη μεταπολεμική περίοδο, τα έργα του μαρτυρούν το έντονο ενδιαφέρον του για τον ιμπρεσιονισμό. Το 1965 ανέλαβε μία από τις σημαντικότερες παραγγελίες του, κατόπιν πρόσκλησης του Αντρέ Μαλρώ να φιλοτεχνήσει την οροφή του Θεάτρου Οντεόν (*Théâtre de l’Odéon*) του Παρισιού.

## Ενδεικτική βιβλιογραφία
*Otto Hahn, *Masson*, New York: Harry N. Abrams, 1965
*Dawn Ades, *André Masson*, Vch Pub, 1996
*M. Leiris, *G. Limbour: André Masson and his Universe*, Geneva: Trois Collines, 1947

## Παραπομπές


## Εξωτερικοί σύνδεσμοι

*[Masson at the [Tate Gallery].] 
*Short biography.
*[Müller-Yao, Marguerite: Informelle Malerei und chinesische Kalligrafie, Dortmund 2002](https://web.archive.org/web/20120210173822/http://www.muelleryao.de/Informel-Dortmund-Buch(II)-Marguerite-1(monitor600).pdf) ISBN 3-611-01062-6

Κατηγορία:Γάλλοι ζωγράφοι του 20ού αιώνα
Κατηγορία:Υπερρεαλισμός
Φράιζινγκ

Το **Φράιζινγκ** () είναι πόλη της Βαυαρίας, στη Γερμανία, και πρωτεύουσα της επαρχίας του Φράιζινγκ. Ο πληθυσμός της πόλης είναι 48.500 κάτοικοι.

Η πόλη βρίσκεται βόρεια του Μονάχου, στις όχθες του ποταμού Ίζαρ, κοντά στο Διεθνές Αεροδρόμιο του Μόναχου «Franz Josef Strauß». Όποιος έχει αναχωρήσει ή αφιχθεί στο αεροδρόμιο του Μονάχου έχει σίγουρα παρατηρήσει την πόλη με τους δύο γνωστούς λόφους της, τον λόφο του Καθεδρικού Ναού και το κάστρο του Επίσκοπου, και τον λόφο του Βάιενστεφαν (*Weihenstephan*) με ένα από τα παλαιότερα ζυθοποιεία του κόσμου.

## Πολιτισμική Σημασία

Όντας ένας από τους παλαιότερους οικισμούς στη Βαυαρία, το Φράιζινγκ από τον πρώιμο Μεσαίωνα αποτέλεσε σημαντικό θρησκευτικό κέντρο στη Βαυαρία. Ήταν και εξακολουθεί να είναι σημαντικό κέντρο της Επισκοπής. Ιστορικά κείμενα στο Μοναστήρι χρονολογούνται από το 900 μ.Χ. μέχρι και το 1200, όπως:
*Τα *Χειρόγραφα του Φράιζινγκ*, γραμμένα στη Σλοβενική γλώσσα, αποτελούν το αρχαιότερο κείμενο Σλοβενικής γλώσσας.
**Το Χρονικό της Ιστορίας των Δύο Πόλεων* από τον *Όθωνα του Φράιζινγκ*.

Τα παραπάνω, αλλά και άλλα χειρόγραφα της ίδιας περιόδου, βρίσκονται στη Βαυαρική Κρατική Βιβλιοθήκη (*Bayrische Staatsbibliothek*), στο Μόναχο.

## Ιστορικά Στοιχεία
thumb|180px|left|Μνημείο Πολέμου Αγίου Πέτρου και Παύλου
Αν και αρχαιολογικά ευρήματα υποδεικνύουν ότι η περιοχή κατοικήθηκε από την Εποχή του Χαλκού, δεν υπάρχει απόδειξη ότι η περιοχή κατοικήθηκε συνεχόμενα, μέχρι τη *Freisinga* του 8ου Αιώνα. Ο Άγιος Κορβίνιος (Saint Corbinian) εγκαταστάθηκε σε ιερή περιοχή το 724. Ήταν ο προάγγελος της Επισκοπής του Μονάχου που ιδρύθηκε μετά τον θάνατο του από τον Άγιο Βονιφάκιο. Σύμφωνα με τη *Vita* του από τον Επίσκοπο Αρμπέο (Arbeo) του Φράιζινγκ, ο Άγιος Κορβίνιος απαίτησε από μία αρκούδα, καθώς σκότωσε το άλογο του, να μεταφέρει στην πλάτη της το σακίδιο του πέρα από τις Άλπεις. Η σελωμένη αρκούδα είναι σύμβολο της πόλης και εμφανίζεται στον θυρεό της πόλης, παρ' όλο που η έδρα της Επισκοπής μεταφέρθηκε στο Μόναχο το 1821. Το Φράιζινγκ παραμένει η έδρα της Επισκοπής ακόμη και σήμερα.

Από το 764-783 ο Επίσκοπος Αρμπέο ίδρυσε Βιβλιοθήκη και αντιγραφείο χειρογράφων στο Αββαείο. Ο οικισμός άρχισε να αποτελεί θρησκευτικό κέντρο.

Το 996 το Φράιζινγκ παρέλαβε δικαιώματα πόλης από τον Αυτοκράτορα Όθωνα Γ΄. Όμως, μετά την ίδρυση του Μονάχου, 40 χλμ. προς τον Νότο, από το 1150 το Φράιζινγκ άρχισε να χάνει την οικονομική του σημασία. Το 1159 ολοκληρώθηκε η κατασκευή του Ρωμανικού Καθεδρικού. Στο εσωτερικό του Καθεδρικού δεσπόζει κολώνα σκαλισμένη με φιγούρες ζώων.

Με τον εκλαϊκισμό της Ρωμαιοκαθολικής Εκκλησίας το 1803, η Επισκοπή έχασε τις περισσότερες εξουσίες της στην πόλη.
[thumb|180px|left|Ο [Καθεδρικός του Φράιζινγκ.]]

## Διάσημοι Κάτοικοι
* Όθων του Φράιζινγκ, 1112 - 1158, Επίσκοπος.
* Πάπας Βενέδικτος ΙΣΤ'.

## Εξωτερικοί σύνδεσμοι

*Δικτυακός Τόπος
*Το μουσείο Diözesansmusem
*Βαυαρική Κρατική Βιβλιοθήκη
*Οργάνωση για Μουσική, Θέατρο και Τέχνη στο Φράιζινγκ

Κατηγορία:Πόλεις της Βαυαρίας
Νταν Μπράουν

Ο **Νταν Μπράουν** (*Daniel "Dan" Brown*, 22 Ιουνίου 1964) είναι Αμερικανός συγγραφέας μυθιστοριογραφίας θρίλερ, πιο γνωστός για το μυθιστόρημά του ο Κώδικας Ντα Βίντσι το οποίο εκδόθηκε το 2003. Γεννήθηκε στις 22 Ιουνίου 1964. Είναι απόφοιτος της Ακαδημίας Philips Exeter, στην οποία δίδαξε και φιλολογία. Ζει στη Νέα Αγγλία με τη σύζυγό του. Τα μυθιστορήματα του Μπράουν χαρακτηρίζονται από θέματα κρυπτογραφίας, κλειδιών, συμβόλων, κωδικών και θεωριών συνωμοσίας. Τα βιβλία του έχουν μεταφραστεί σε πάνω από 40 γλώσσες, και ως το 2009 έχει πουλήσει πάνω από 80 εκατομμύρια αντίτυπα.

Τα μυθιστορήματα του Μπράουν που έχουν ως κύριο πρωταγωνιστή τον πανεπιστημιακό καθηγητή Ρόμπερτ Λάνγκτον περιλαμβάνουν τα ιστορικά θέματα και το χριστιανισμό ως επαναλαμβανόμενα μοτίβα, και κατά συνέπεια έχει δημιουργηθεί μια διαμάχη. Ο Μπράουν στον διαδικτυακό του τόπο υποστηρίζει ότι τα βιβλία του δεν είναι αντιχριστιανικά, αν και ο ίδιος είναι σε ένα πνευματικό ταξίδι, και λέει ότι το βιβλίο του ο Κώδικας Ντα Βίντσι, είναι απλά "μια ιστορία διασκέδασης που προωθεί την πνευματική συζήτηση και τον διάλογο γύρω από αυτή" και προτείνει ότι το βιβλίο μπορεί να χρησιμοποιηθεί "ως θετικός καταλύτης για την ενδοσκόπηση και την εξερεύνηση της πίστης μας".

## Μυθιστορήματα
* 1998: Digital Fortress - Ψηφιακό οχυρό, (μτφ. Γιώργος Μπαρουξής εκδ. "Ψυχογιός", 2017)
* 2001: Deception Point - Αρκτικός Κύκλος, (μτφ. Χρήστος Καψάλης εκδ. "Α. Α. Λιβάνης", 2005)

#### Μυθιστορήματα με πρωταγωνιστή τον Ρόμπερτ Λάνγκτον
* 2000: Angels & Demons  - , (μτφ. Χρήστος Καψάλης, εκδ. "Α. Α. Λιβάνης", 2004)
* 2003: The Da Vinci Code - Κώδικας Ντα Βίντσι, (μτφ. Χρήστος Καψάλης, εκδ. "Ψυχογιός", 2016)
* 2009: The Lost Symbol  - Το Χαμένο Σύμβολο, (μτφ. Χρήστος Καψάλης, εκδ. "Α. Α. Λιβάνη", 2009)
* 2013: Inferno - Inferno,  (μτφ. Χρήστος Καψάλης, εκδ. "Ψυχογιός", 2013}
* 2017: Origin - Origin, (μτφ. Χρήστος Καψάλης, εκδ. "Ψυχογιός", 2017)

## Εξωτερικοί σύνδεσμοι

*Κώστας Καρακώτιας, «Κώδικας Dan Brown για την σύγχρονη μαζική λογοτεχνία και την επανερμηνεία του κόσμου», Νέα Εστία, τ/χ.1772, τομ.156, (2004),σελ.745-748https://web.archive.org/web/20120127025943/http://genesis.ee.auth.gr/dimakis/neaest/1772/13.html

Κατηγορία:Αμερικανοί μυθιστοριογράφοι
Ουράνιος ισημερινός

[right|thumb|300px| Ο ουράνιος ισημερινός διατεθειμένος κατά 23,5 ° ως προς το επίπεδο [Εκλειπτική|εκλειπτικής. Η εικόνα δείχνει τις σχέσεις μεταξύ αξονικής κλίσης της Γης, του άξονα περιστροφής και επιπέδου τροχιάς (περιφοράς).]]
**Ουράνιος ισημερινός** ονομάζεται η νοητή προέκταση του ισημερινού της Γης στην ουράνια σφαίρα. Αυστηρότερα, ο ουράνιος ισημερινός ορίζεται ως ο μέγιστος κύκλος της ουράνιας σφαίρας που είναι κάθετος στον άξονα του κόσμου. Χωρίζει την ουράνια σφαίρα σε Βόρειο ουράνιο ημισφαίριο και Νότιο ουράνιο ημισφαίριο.

## Ισημερινοί αστερισμοί
Με την ονομασία ισημερινοί αστερισμοί ή αστερισμοί του ισημερινού αναφέρονται 15 αστερισμοί μέσα από τους οποίους διέρχεται ο ουράνιος ισημερινός. Οι αστερισμοί αυτοί είναι:

## Δείτε επίσης
* Ουράνιες συντεταγμένες
* Ωρική γωνία
* Ουρανομετρία

## Βιβλιογραφία
* Joachim Herrmann: *Dtv-Atlas Astronomie*. Dtv, März 2005, ISBN 3-423-03267-7

Ουρανιος ισημερινος
Ισημερινος
Παράλληλος κύκλος

thumb|right|300px|Μεσημβρινοί (κάθετοι) και Παράλληλοι (οριζόντιοι κύκλοι) 

**Παράλληλος κύκλος** ή **παράλληλος πλάτους** ή απλά παράλληλος χαρακτηρίζεται ιδιαίτερα στη ναυτιλία, γεωγραφία κ.λπ κάθε παράλληλος κύκλος προς τον ισημερινό της Γης και συνεπώς κάθετος στον άξονα της Γης.

* Οι παράλληλοι κύκλοι είναι άπειροι. Επ΄ αυτών προσδιορίζεται το γεωγραφικό πλάτος ενός τόπου, αρχής γενομένης μέτρησης από τον Ισημερινό (όπου φ=0&deg;).

## Δείτε επίσης
* Μεσημβρινός
* Γεωγραφικές συντεταγμένες

Κατηγορία:Χαρτογραφία
Κατηγορία:Ναυσιπλοΐα
Κατηγορία:Γεωδαισία
Μεσημβρινό επίπεδο

**Μεσημβρινό επίπεδο** στην αστρονομία και περισσότερο στην αστρονομική ναυτιλία, χαρακτηρίζεται το οριζόμενο επίπεδο από τον άξονα του κόσμου και από την κατακόρυφο του συγκεκριμένου τόπου.

Το μεσημβρινό επίπεδο κάθε τόπου τέμνει την ουράνια σφαίρα κατά μέγιστο κύκλο, αφού περιέχει τον άξονα του κόσμου. Αυτός ο μέγιστος κύκλος της ουράνιας σφαίρας ονομάζεται **ουράνιος μεσημβρινός** του τόπου.

## Δείτε επίσης
* Σημεία ορίζοντος

Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Εφιάλτης ο Ευρυδήμου

thumb|250px|right|Στο χάρτη (στο μεγενθυμένο κυκλικό τμήμα) φαίνεται η πορεία που ακολούθησαν οι "Αθάνατοι" ύστερα από την υπόδειξη του Εφιάλτη
Ο **Εφιάλτης** ήταν αρχαίος Έλληνας, γιος του Ευρυδήμου. Όπως αναφέρει ο Ηρόδοτος παρουσιάστηκε στον Ξέρξη και του υπέδειξε τη στενή διάβαση που οδηγούσε από το όρος Καλλίδρομο στις Θερμοπύλες και ανέλαβε να οδηγήσει από 'κει τους Πέρσες, για να χτυπήσουν έτσι από τα νώτα τους Σπαρτιάτες του Λεωνίδα (480 π.Χ.). 

Για την κυκλωτική κίνηση των Περσών, επιλέχθηκαν οι 10.000 επίλεκτοι φρουροί του βασιλιά, γνωστοί και ως "Αθάνατοι", με αρχηγό τους τον Υδάρνη. Οι Πέρσες ακολούθησαν τον Εφιάλτη με τη δύση του ηλίου. Όλο το βράδυ ακολούθησαν το μονοπάτι που τους οδηγούσε. Το όνομα αυτού του στενού περάσματος ήταν *Ανοπαία Ατραπός* (εκ της Ανόπης, το όρος Καλλίδρομο όπως ονομάζεται τώρα), στο οποίο επειδή και οι ελληνικές δυνάμεις του βασιλιά Λεωνίδα γνώριζαν την ύπαρξή του είχαν θέσει ως φρουρούς του περάσματος 1.000 Φωκείς.

Οι Πέρσες απώθησαν τους Φωκείς και κύκλωσαν τους Έλληνες. Ο Εφιάλτης είχε εκπληρώσει το ρόλο του. Για την πράξη του αυτή ο Πέρσης αυτοκράτορας του έδωσε μια μεγάλη χρηματική ανταμοιβή. Όταν οι Πέρσες νικήθηκαν και έφυγαν από την Ελλάδα, η Δελφική Αμφικτυονία τον επικήρυξε έναντι χρηματικής αμοιβής και γι' αυτό ο Εφιάλτης κατέφυγε στη Θεσσαλία. Όταν έπειτα από χρόνια γύρισε στην πατρίδα του, Αντικύρη (πλησίον Σπερχειού ποταμού αναγράφει ο Ηρόδοτος, συνεπώς η σημερινή Λαμία), δολοφονήθηκε. Ο άντρας που τον σκότωσε ήταν ένας Τραχίνιος (σημερινή Ηράκλεια Φθιώτιδος), ο Αθηνάδης, ο οποίος σύμφωνα με τον Ηρόδοτο τον αναγνώρισε.

Ενδιαφέρον παρουσιάζουν οι πηγές που αναφέρουν και ως προδότες τους Ονήτη του Φαναγόρα, με καταγωγή από την Κάρυστο, αλλά και τον Κορυδαλλό από την Αντίκυρα. Αυτοί οι δυο κατά τον Ηρόδοτο δεν μπορεί να ήταν προδότες εφόσον η Αμφικτυονία δεν τους επικήρυξε. Είναι γνωστό πως ο Ηρόδοτος έτρεφε μεγάλη πίστη στην κρίση και στις αποφάσεις των Δελφών.

## Δείτε επίσης
*Μάχη των Θερμοπυλών

## Πηγές
* Ηρόδοτος, *Ιστορίαι*, βιβλία 1-9, μετάφραση Πανέτσος Ε., εκδόσεις Ζαχαρόπουλος/ βιβλία V-IX, μετάφραση Σπυρόπουλος Η., εκδόσεις Γκοβόστη, 1995
* Κωτούλας Ι., Μπελέζος Δ., ΣΤΡΑΤΙΩΤΙΚΗ ΙΣΤΟΡΙΑ, σειρά Μεγάλες Μάχες, *ΘΕΡΜΟΠΥΛΕΣ*, εκδόσεις ΠΕΡΙΣΚΟΠΙΟ, 2005

Κατηγορία:Πρωταγωνιστές των Περσικών Πολέμων
Όμπλαστ της Βόλογκντα

Το **Όμπλαστ της Βόλογκντα** (ρωσικά: *Волого́дская о́бласть*) είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα. 

Πρωτεύουσα της περιφέρειας είναι η Βόλογκντα (301.755 κάτοικοι - απογρ. 2010), αλλά μεγαλύτερη πόλη είναι το Τσιριπαβιέτς (312.310). Στην περιφέρεια ανήκει και το αρχαίο Μπέλο Οζέρο (*η σημερινή κωμόπολη Μπελοζέρσκ*). Οι μεγαλύτερες πόλεις είναι συγκεντρωμένες σε ένα μικρό τμήμα στα νοτιοδυτικά. Τα υπόλοιπα εδάφη είναι αρκετά αραιοκατοικημένα, με την πυκνότητα πληθυσμού τους να μην ξεπερνά τους 4 κατοίκους ανά χλμ².

Σήμερα η περιφέρεια είναι αμιγώς σλαβική (96,6% ρώσοι, 1% ουκρανοί), όμως μέχρι και τα πρώτα μεσαιωνικά χρόνια η περιοχή κατοικούταν αποκλειστικά από έναν αραιό φινο-ουγγρικό πληθυσμό, τους Βέπες (ή Βεψιανούς). Τα πρώτα σλαβικά φύλα έφθασαν εκεί τον 5ο-6ο αι. μ.Χ. και ο εποικισμός εντατικοποιήθηκε την εποχή των Ρως, λίγους αιώνες αργότερα. Το Μπέλο Οζέρο (Μπελοζέρσκ) υπήρξε μία από τις σημαντικότερες πόλεις του Κράτους των Ρως, ενώ μετά τη μογγολική εισβολή συγκρότησε δικό της πριγκιπάτο (1238) έως το 1370 που ενσωματώθηκε στη Μοσχοβία.

Το βιοτικό επίπεδο της Περιφέρειας Βόλογκντα είναι πολύ ανώτερο του ρωσικού μέσου όρου, χάρη στη γεωγραφική της θέση (συγκοινωνιακός κόμβος μεταξύ Μόσχας και βορρά), τη μεγάλη συγκέντρωση εξαγωγικής βαριάς βιομηχανίας και τη χαμηλή εγκληματικότητα. Θεωρείται επίσης η *πρωτεύουσα του ρωσικού τυριού*, διαθέτοντας μεγάλη παραγωγή γαλακτοκομικών προϊόντων. Τέλος, το Βελίκι Ούστιουγκ είναι η *πόλη του Ντεντ Μορόζ*, της αθεϊστικής σοβιετικής εκδοχής του Άη Βασίλη που εξακολουθεί να είναι δημοφιλής.

## Παραπομπές


## Εξωτερικοί σύνδεσμοι
* 
* Επίσημος ιστοχώρος (ρωσικά/αγγλικά/γερμανικά)

*
Βολογκντα
Καλαθοσφαίριση στους Θερινούς Ολυμπιακούς Αγώνες 1992

right|180px
Τα **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1992|25ης Ολυμπιάδας]]** διεξήχθησαν στο κλειστό στάδιο *Pavello Olimpic* της Μπαδαλόνα, προαστίου της Βαρκελώνης, από τις 25 Ιουλίου έως τις 10 Αυγούστου 1992. Συμμετείχαν δώδεκα εθνικές ομάδες ανδρών (13ο τουρνουά) και οκτώ γυναικών (5ο).

Οι Αγώνες της Βαρκελώνης αποτέλεσαν ορόσημο για το άθλημα - ή όπως συχνά λέγεται, η ιστορία του μπάσκετ χωρίζεται σε προ-1992 και μετά-1992 εποχή. Κι αυτό γιατί:
* Ήταν η πρώτη επίσημη διοργάνωση που τέθηκε σε εφαρμογή η απόφαση της FIBA, με την οποία αίρονταν όλοι οι περιορισμοί για τους αθλητές του NBA (7-4-1989). Πριν το 1992, η συμμετοχή σε έστω έναν αγώνα του ΝΒΑ σήμαινε ισόβιο αποκλεισμό από τους Ολυμπιακούς, το Παγκόσμιο Πρωτάθλημα και τις ηπειρωτικές διοργανώσεις εθνικών ομάδων.
* Ήταν επίσης η πρώτη επίσημη διοργάνωση μετά τη διάλυση της Γιουγκοσλαβίας και της Σοβιετικής Ένωσης, με αποτέλεσμα την είσοδο νέων - και πολύ δυνατών - ομάδων στο προσκήνιο.

Νικήτριες στο ανδρικό τουρνουά αναδείχθηκαν οι Ηνωμένες Πολιτείες με τη χαρακτηρισμένη ως «ομάδα-όνειρο», η οποία τερμάτισε αήττητη και με μέσο όρο 117 πόντων ανά αγώνα! Στο γυναικείο τουρνουά επικράτησε η Ενοποιημένη Ομάδα, η οποία περιλάμβανε αθλήτριες από τα πρώην σοβιετικά κράτη εκτός των Βαλτικών Δημοκρατιών.

## Πίνακας μεταλλίων

## Κατάταξη


1992
Όμπλαστ του Κίροφ

Το **Όμπλαστ του Κίροφ** (ρωσικά: *Ки́ровская о́бласть*) είναι ομοσπονδιακό υποκείμενο της Ρωσίας, υπαγόμενο στο Διαμέρισμα του Βόλγα. 

Μεγαλύτερες πόλεις της περιφέρειας είναι η πρωτεύουσα Κίροφ (473.695 κάτοικοι - απογρ. 2010) και το Κίροβο-Τσεπέτσκ (90.303). Από τις υπόλοιπες καμία δεν ξεπερνά τους 40.000 κατοίκους, παρά τη μεγάλη αστικοποίηση που φθάνει το 70%. 

## Παραπομπές


## Εξωτερικοί σύνδεσμοι
* 

Κιροφ
Ουράνιος παράλληλος

**Ουράνιος παράλληλος κύκλος** ή **ουράνιος παράλληλος** χαρακτηρίζεται κάθε νοητός κύκλος στην ουράνια σφαίρα που είναι παράλληλος στον ουράνιο ισημερινό και συνεπώς κάθετος στον άξονα του κόσμου.

*Οι ουράνιοι παράλληλοι κύκλοι είναι οι αντίστοιχοι των παράλληλων κύκλων της Γης. Τόσο οι γήινοι παράλληλοι όσο και οι ουράνιοι παράλληλοι έχουν τα κέντρα τους στον άξονα του κόσμου.

Κατηγορία:Ουράνιο σύστημα συντεταγμένων
Κατηγορία:Αστρονομική Ναυτιλία
Παγκόσμιο Πρωτάθλημα Καλαθοσφαίρισης Ανδρών 1998

right
Η 13η διοργάνωση του Παγκοσμίου Πρωταθλήματος Καλαθοσφαίρισης διεξήχθη στην Ελλάδα και έλαβε χώρα στην Αθήνα και στο Νέο Φάληρο. Για πρώτη φορά, από το Ολυμπιακό Τουρνουά Καλαθοσφαίρισης στη Βαρκελώνη το 1992, η ομάδα των Η.Π.Α. ηττήθηκε, και μάλιστα δύο φορές, από τις ομάδες των Λιθουανών (στη φάση των ομίλων) και των Ρώσων (στα ημιτελικά). Οι παίκτες που πλαισίωναν την εθνική ομάδα των Η.Π.Α. δεν προήλθαν από το ΝΒΑ, εξαιτίας του λεγόμενου lock-out, της απεργίας δηλαδή που είχαν κηρύξει οι επαγγελματίες παίκτες του NBA. Αυτό είχε ως αποτέλεσμα, η ομάδα να καταρτιστεί με Αμερικανούς παίκτες, που παίζανε στα κολέγια ή σε ομάδες στην Ευρώπη. Ο τίτλος της  κατέληξε στα χέρια της Γιουγκοσλαβίας, η οποία οδηγούμενη από τον πολυτιμότερο παίκτη της διοργάνωσης, Ντέγιαν Μποντιρόγκα, επικράτησε 64-62 της Ρωσίας στον τελικό της 9ης Αυγούστου στο ΟΑΚΑ.
Προηγουμένως, στον ημιτελικό, είχε κερδίσει έπειτα από ένα συναρπαστικό σε εξέλιξη αγώνα την Ελλάδα με 78-73, που έμεινε τελικά τέταρτη χάνοντας εύκολα τον μικρό τελικό.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Δεύτερος Προκριματικός Γύρος
Ο τρεις πρώτες κάθε ομίλων προκρίθηκαν στη φάση των 12, δημιουργώντας δύο νέους ομίλους των έξι ομάδων. Η τελική βαθμολογία δημιουργήθηκε και με βάση τα αποτελέσματα των προηγούμενων αγώνων.

### Γκρουπ Ε

### Γκρουπ Στ

## Φάση νοκ-άουτ
### Θέσεις 9-12

### Τελική Φάση

### Θέσεις 5-8

## Βραβεία

**Χρυσή Πεντάδα**:
* 20px|Ισπανία Αλμπέρτο Ερέρος
* 20px|Λιθουανία Αρτούρας Καρνισόβας 
* 20px|Αυστραλία Σέιν Χιλ
* 20px|Αυστραλία Άντριου Γκέιζ
* 20px|Πουέρτο Ρίκο Χοσέ Ορτίς

**Κορυφαίοι Σκόρερ**:

## Συνθέσεις Ομάδων

* **Ελλάδα**: Ευθύμης Ρεντζιάς, Νίκος Οικονόμου, Γιώργος Σιγάλας, Δημήτρης Παπανικολάου, Άγγελος Κορωνιός, Παναγιώτης Φασούλας, Φραγκίσκος Αλβέρτης, Νίκος Μπουντούρης, Γιώργος Καράγκουτης, Γιώργος Καλαϊτζής, Γιώργος Μπαλογιάννης, Ιάκωβος Τσακαλίδης. Προπονητής: Παναγιώτης Γιαννάκης.

## Παραπομπές


1998
Κατηγορία:Καλαθοσφαίριση το 1998
Κατηγορία:Διοργανώσεις καλαθοσφαίρισης στην Αθήνα

## Πηγές
* 1998 WORLD CHAMPIONSHIP FOR MEN : Schedule and Results
* 1998 WORLD CHAMPIONSHIP FOR MEN : Group Standings
*  Αθήνα 1998: H ελληνική αυτοκαταστροφή
Έξω οι κλέφτες! (ταινία)

***Έξω οι κλέφτες!*** είναι ο τίτλος ελληνικής κωμωδίας του 1961 με τους: Ορέστη Μακρή, Διονύση Παπαγιαννόπουλο, Δημήτρη Νικολαΐδη, Μάρθα Καραγιάννη, Ανδρέα Ντούζο και Κούλη Στολίγκα και σε σκηνοθεσία Κώστα Ανδρίτσου. Η ταινία είναι βασισμένη στο ομώνυμο θεατρικό έργο του Στέφανου Φωτιάδη σε σενάριο του Γιώργου Μιχαηλίδη.

## Πλοκή

Ο Τιμολέων Αδάμαντας (Ορέστης Μακρής), ένας τίμιος και φτωχός καθηγητής θεολογίας μαθαίνει πως ο αδελφός του, ο Προκόπης (Κωνσταντίνος Παππάς) ο ανέντιμος γενικός διευθυντής και κάτοχος του 70% των μετοχών μιας χαλυβουργικής εταιρείας είναι βαριά άρρωστος. Σε μια προσπάθεια να επανορθώσει ό,τι κακό έκανε στον Τιμολέοντα, του μεταβιβάζει την ιδιοκτησία του εργοστασίου του, ενώ ο ίδιος φεύγει στο εξωτερικό για να κάνει θεραπεία.

Ο τίμιος Τιμολέων φτάνει στο εργοστάσιο χωρίς να αποκαλύψει την ταυτότητά του και γίνεται μάρτυρας όλων των λαθροχειριών και των απατεωνιών που συντελούνται υπό την καθοδήγηση του διευθυντή και του αρχιλογιστή της επιχείρησης, κυρίου Κλεφτοδήμου (Διονύσης Παπαγιαννόπουλος). Σύμμαχος του Τιμολέοντα σε αυτήν την προπάθεια είναι η Μαργαρίτα, γραμματέας του αδελφού του, με την οποία είναι ερωτευμένος ο γιος του Τιμολέοντα, Ανδρέας (Ανδρέας Ντούζος).

Εν τέλει αποκαλύπτει την ταυτότητά του και διώχνει όλους του κλέφτες μαζί με τη Μαργαρίτα, τα κίνητρα της οποίας έχει παρεξηγήσει. Τελικά, όμως, η Μαργαρίτα παντρεύεται τον Ανδρέα και ο Τιμολέων δεν αργεί να γίνει παππούς.

## Διανομή ρόλων
* Ορέστης Μακρής ... Τιμολέων Αδάμαντας**'
* [[Διονύσης Παπαγιαννόπουλος]] ... Κλεάνθης Κλεφτοδήμος**'
* Μάρθα Καραγιάννη ... Μαργαρίτα**'
* [[Ανδρέας Ντούζος]] ... Ανδρέας Αδάμαντας
* [[Δημήτρης Νικολαΐδης]] ... Πετσωμένος
* Θεανώ Ιωαννίδου ... Λιλή Κλεφτοδήμου
* [[Άννα Παϊταζή|Άννα Παϊτατζή]] ... Περσεφόνη Αδάμαντα
* [[Μαρία Βούλγαρη Βέμπο|Μαρία Βούλγαρη]] ... Τριανταφυλλιά Αδάμαντα
* [[Κούλης Στολίγκας]] ... Γεράσιμος
* Κωνσταντίνος Παππάς ... Προκόπης Αδάμαντας**'
* Γιώργος Βελέντζας ... πλανόδιος μανάβης
* Άγγελος Μαυρόπουλος ... Μαυρογένης
* Κώστας Παπαγεωργίου ... Λουκάς
* Ντόρα Αναγνωστοπούλου ... Κλάρα

## Παραγωγή
Η πρεμιέρα της ταινίας πραγματοποιήθηκε στις 4 Δεκεμβρίου 1961.
## Κυκλοφορία
Κυκλοφόρησε και σε μορφή DVD στις 30 Ιανουαρίου 2003.

## Υποδοχή

### Εισπράξεις
Κόβοντας 36.209 εισιτήρια, η ταινία ήρθε στη 18η θέση ανάμεσα σε 68 ελληνικές ταινίες της ίδιας σεζόν.

### Κριτικές
Ο κριτικός κινηματογράφου Σταύρος Γανωτής έδωσε στην ταινία δύομισι απο τα πέντε αστέρια του σε μια κριτική που δημοσιεύθηκε στις 24 Μαρτίου 2018 αναφέροντας πως: 

## Παραπομπές


## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1961
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σκηνοθεσία Κώστα Ανδρίτσου
Παγκόσμιο Πρωτάθλημα Καλαθοσφαίρισης Ανδρών 2002

right
Το τουρνουά του **14ου παγκοσμίου πρωταθλήματος καλαθοσφαίρισης** για το 2002 έλαβε χώρα στην Ινδιανάπολη των Η.Π.Α., στο διάστημα από τις 29 Αυγούστου ως τις 8 Σεπτεμβρίου. Μετά την απογοητευτική εμφάνιση του 1998 (και την κατάκτηση μόλις του χάλκινου μεταλλίου), η ομάδα των ΗΠΑ ήθελε να ξορκίσει το κακό και έτσι έφερε στο ρόστερ της παίκτες του ΝΒΑ (όπως και στο ολυμπιακό τουρνουά του 2000 στο Σίδνεϊ). Αλλά η μεγάλη έκπληξη ήρθε από τις ομάδες της Αργεντινής, της Γιουγκοσλαβίας και της Ισπανίας, οι οποίες κατάφεραν ηχηρές νίκες εναντίον των ΗΠΑ, με τη δεύτερη να αποκλείει τις ΗΠΑ στην προημιτελική φάση. Για πρώτη φορά από το 1982, η ομάδα των ΗΠΑ έμεινε εκτός βάθρου σε διοργανώσεις παγκοσμίου πρωταθλήματος. Μέχρι και σήμερα είναι το τελευταίο παγκόσμιο πρωτάθλημα στο οποίο δεν συμμετείχε η Ελλάδα λόγω της 11ης θέσης που κατέκτησε στο Ευρωμπάσκετ του 2001.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Δεύτερος Προκριματικός Γύρος
Οι τρεις πρώτες ομάδες των ομίλων Α' και Β' δημιούργησαν ένα καινούριο γκρουπ Ε' και, αντίστοιχα, οι ομάδες των ομίλων Γ' και Δ' δημιούργησαν το Γκρουπ Στ'.
Μετά τους μεταξύ τους αγώνες, οι πρώτες τέσσερις ομάδες που προέκυψαν συνέχισαν στην προημιτελική φάση. Σε περίπτωση ισοβαθμίας, λαμβάνονταν υπόψην και τα αποτελέσματα από τον πρώτο γύρο.

### Γκρουπ Ε

### Γκρουπ Στ

## Φάση νοκ-άουτ
### Αγώνες κατάταξης για τις θέσεις 13-16

### Αγώνες κατάταξης για τις θέσεις 9-12

### Τελική Φάση

### Αγώνες κατάταξης για τις θέσεις 5-8

## Βραβεία

**Χρυσή Πεντάδα**:
*20px| Μανού Τζινόμπιλι
*20px| Πρέντραγκ Στογιάκοβιτς
*20px| Ντιρκ Νοβίτσκι
*20px| Πέρο Κάμερον
*20px| Γιάο Μινγκ

**Κορυφαίοι Σκόρερ**:

2002
Κατηγορία:Καλαθοσφαίριση το 2002
Παγκόσμιο Πρωτάθλημα Καλαθοσφαίρισης Ανδρών 1994

Το **12ο [[Παγκόσμιο Πρωτάθλημα Καλαθοσφαίρισης]]** διεξήχθη στον Καναδά και έλαβε χώρα στο Οντάριο και το Τορόντο, από τις 4 Αυγούστου ως τις 14 Αυγούστου του 1994. Η ομάδα των Η.Π.Α. συμπεριέλαβε στη σύνθεσή της, για δεύτερη φορά μετά τους Ολυμπιακούς Αγώνες της Βαρκελώνης, παίκτες του NBA, οπότε η κατάκτηση του χρυσού μεταλλίου ήταν εύκολη υπόθεση για αυτούς. Από τις υπόλοιπες ομάδες ξεχώρισαν με διαφορά οι ομάδες των Ρώσων και των Κροατών. Η Ελλάδα κατάφερε να φτάσει για πρώτη φορά στα ημιτελικά μιας διοργανώσης παγκοσμίου πρωταθλήματος, αλλά δεν μπόρεσε να πάρει κάποιο μετάλλιο.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Δεύτερος Προκριματικός Γύρος
Ο δύο πρώτες κάθε ομίλων προκρίθηκαν στη φάση των 8, δημιουργώντας δύο νέους ομίλους των τεσσάρων ομάδων. Ομοίως, οι υπόλοιπες 8 ομάδες δημιούργησαν δύο ομίλους για να βγει η κατάταξη των θέσεων 9-16.

### Γκρουπ Ε

### Γκρουπ Στ

### Γκρουπ Ζ

### Γκρουπ Η

## Φάση νοκ-άουτ

### Θέσεις 5-8

### Θέσεις 9-12

### Θέσεις 13-16

## Βραβεία

***Χρυσή Πεντάδα**:
** 20px| Σεργκέι Μπαζαρέβιτς
** 20px| Ρέτζι Μίλερ
** 20px| Σον Κεμπ
** 20px| Ντίνο Ράτζα
** 20px| Σακίλ Ο'Νιλ

**Κορυφαίοι Σκόρερ**:

## Συνθέσεις Ομάδων
***Η.Π.Α.**: Derrick Coleman, Joe Dumars, Tim Hardaway, Kevin Johnson, Larry Johnson, Shawn Kemp, Dan Majerle, Reggie Miller, Alonzo Mourning, Σακίλ Ο'Νιλ, Mark Price, Steve Smith,  Ντομινίκ Γουίλκινς. Προπονητής: Don Nelson.
***Ελλάδα**: Ευθύμης Ρεντζιάς, Γιώργος Σιγάλας, Παναγιώτης Γιαννάκης, Παναγιώτης Φασούλας, Φάνης Χριστοδούλου, Κώστας Παταβούκας, Νίκος Μπουντούρης, Ευθύμης Μπακατσιάς, Γιάννης Μυλωνάς, Χρήστος Τσέκος, Νάσος Γαλακτερός, Αργύρης Παπαπέτρου. Προπονητής: Γεράσιμος Δενδρινός

1994
Κατηγορία:Καλαθοσφαίριση το 1994
Νόμος των εμβαδών

Ο **νόμος των εμβαδών** ή **δεύτερος νόμος Κέπλερ** είναι νόμος που περιλαμβάνεται στους νόμους του πλανητικού συστήματος και που διατύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601). 
Ο νόμος αυτός είναι ο δεύτερος από τους τρεις που ανακάλυψε και διατύπωσε ο Κέπλερ και που διέπουν την κίνηση των πλανητών γύρω από τον Ήλιο. Σύμφωνα με τον νόμο αυτόν:

**Η επιβατική ακτίνα Ηλίου - Πλανήτη γράφει ίσα [[Εμβαδόν|εμβαδά]] σε ίσους χρόνους ή εμβαδά ανάλογα των χρόνων*.

Αυτό συμβαίνει επειδή η επιβατική ακτίνα αφενός δεν έχει σταθερό μήκος, αλλά λαμβάνει τη μικρότερη τιμή στο περιήλιο και την μεγίστη στο αφήλιο και αφετέρου στο ότι η ταχύτητα ενός πλανήτη είναι η μεγαλύτερη όταν ο πλανήτης βρίσκεται στο περιήλιο και η μικρότερη όταν βρίσκεται στο αφήλιο. Έτσι τα μεν γραφόμενα τόξα είναι άνισα μεταξύ τους αλλά τα εμβαδά τους είναι ίσα, ανάλογα των χρόνων που αυτά γράφονται.

## Μαθηματική περιγραφή
Από μαθηματικής άποψης, ο δεύτερος νόμος του Κέπλερ είναι κατανοητός στα πλαίσια της κατηγορίας των κεντρικών δυνάμεων. Συγκεκριμένα, η στροφορμή (**J**) ενός σώματος που κινείται υπό την επίδραση μίας κεντρικής δύναμης είναι πάντοτε σταθερή:

:  \frac{d\mathbf{J}}{dt}=\frac{d}{dt}(\mathbf{r}\times\mathbf{p})=\frac{d\mathbf{r}}{dt}\times\mathbf{p}+\frac{d\mathbf{p}}{dt}\times\mathbf{r}=\mathbf{v}\times(m\mathbf{v})+\mathbf{F}\times\mathbf{r}=0 \ , 

αφού ο ορισμός μίας κεντρικής δύναμης **F** είναι ότι το εξωτερικό γινόμενό της με την επιβατική ακτίνα **r** ισούται με μηδέν (**r**×**F**=0).

Από την άλλη, ο ρυθμός με τον οποίο η επιβατική ακτίνα σαρώνει εμβαδόν σε πολικές συντεταγμένες ισούται με:

:  \dot{A}=\frac{d}{dt}\left(\frac{1}{2}r^2\theta\right)=\frac{J}{2m} 

όπου η τελεία αναφέρεται σε παραγώγιση ως προς το χρόνο. Η παραπάνω ποσότητα είναι σταθερή, καθώς η στροφορμή σε πολικές συντεταγμένες ισούται με

:  \mathbf{J}=\mathbf{r}\times\mathbf{p}=(r\ \boldsymbol{\hat{r}})\times(m\dot{r}\ \boldsymbol{\hat{r}}+mr\dot{\theta}\ \boldsymbol{\hat{\theta}})=mr^2\dot{\theta}\ \boldsymbol{\hat{n}}\ , 

όπου \boldsymbol{\hat{n}} το μοναδιαίο διάνυσμα κάθετο στο επίπεδο της τροχιάς.

Κατηγορία:Αστροφυσική
Κατηγορία:Νόμοι Πλανητικού Συστήματος
Αστρική περίοδος

**Αστρική περίοδος** (ή πιο σπάνια **αστρική περιφορά**) ενός ουράνιου σώματος (πλανήτη ή δορυφόρου) χαρακτηρίζεται το χρονικό διάστημα που απαιτείται προκειμένου το ουράνιο σώμα να συμπληρώσει μια πλήρη περιφορά σε σχέση με τους απλανείς αστέρες. Για παράδειγμα, η αστρική περίοδος της Σελήνης είναι ο αστρικός μήνας, που διαρκεί 27,32166 ημέρες, ενώ αυτή της Γης είναι το αστρικό έτος, που διαρκεί 365,25636 ημέρες.Βάσει του τρίτου νόμου του Κέπλερ το τετράγωνο του χρόνου της αστρικής περιόδου ή περιφοράς ενός πλανήτη είναι ανάλογο του κύβου της μέσης απόστασης του από τον Ήλιο.

Κατηγορία:Αστροφυσική
Κατηγορία:Κοσμογραφία
Κατηγορία:Πλανήτες
Κατηγορία:Αστρονομική Ναυτιλία
Αίνιγμα

[μικρογραφία|Ο [Οιδίποδας|Οιδίπους και η Σφίγγα, αττική κύλικα, 480–470 (Μουσεία Βατικανού)]]
Το **αίνιγμα** είναι η αναφορά των ιδιοτήτων και των γνωρισμάτων ενός αντικείμενου, χωρίς ν' αναφέρεται το ίδιο το αντικείμενο. Η περιγραφή είναι τέτοια, ώστε οδηγεί τον ακροατή ή τον αναγνώστη στην ανακάλυψη του αντικείμενου.

Τα αινίγματα αποτελούν ιδιαίτερο κλάδο λαογραφίας στους περισσότερους λαούς. Αινιγματικές εκφράσεις και παραβολές βρίσκονται στο βιβλίο της *[[Γένεσις (βιβλίο)|Γένεσης]]* καθώς και στα βιβλία των προφητών. Τεράστια λογοτεχνική και γραμματολογική αξία παρουσιάζουν οι Πέρσες λογογράφοι, αινίγματα με λογογραφική μορφή.

Οι περισσότεροι ερευνητές θεωρούν αφετηρία των αρχαίων ελληνικών αινιγμάτων τους χρησμούς των μαντείων.

Οι χρησμοί ήταν μια διφορούμενη απάντηση και χρειαζόταν σκέψη για να ανακαλυφθεί η ορθή σημασία τους.

Γνωστό, επίσης, από τη μυθολογία είναι το αίνιγμα της Σφίγγας που κατάφερε να λύσει μόνο ο Οιδίποδας. Ειδικοί φιλόλογοι πιστεύουν πως ο πρώτος Έλληνας που έφτιαξε αινίγματα είναι ο Ηρόδοτος.

Το αίνιγμα καλλιεργήθηκε ως ιδιαίτερο φιλολογικό είδος και στη Γερμανία των νεότερων χρόνων. Ο Σίλερ, ο Ρύκερτ, ο Γκαίτε, ο Σλαϊερμάχερ έχουν γράψει ολόκληρες συλλογές.

Στην Ελλάδα το αίνιγμα είναι καρπός της λαϊκής δημιουργίας και στοιχείο της φιλοσοφίας του λαού π.χ. Δώδεκα καλογεράκια σ' ένα ράσο τυλιγμένα (δώδεκα μήνες). Ψηλός, λιγνός καλόγερος και κόκαλα δεν έχει (ο καπνός).

## Παραπομπές

## Εξωτερικοί σύνδεσμοι

* ΧΑΤΖΗΤΑΚΗ-ΚΑΨΩΜΕΝΟΥ, ΧΡΥΣΟΥΛΑ, ΝΕΟΕΛΛΗΝΙΚΑ ΛΑΙΚΑ ΑΙΝΙΓΜΑΤΑ. ΜΟΡΦΟΛΟΓΙΚΗ ΚΑΙ ΛΕΙΤΟΥΡΓΙΚΗ ΑΝΑΛΥΣΗ, Διδακτορική Διατριβή, Αριστοτέλειο Πανεπιστήμιο Θεσσαλονίκης (ΑΠΘ), Σχολή Φιλοσοφική, Τμήμα Ιστορίας και Αρχαιολογίας, 1990

Κατηγορία:Λαογραφία
Κατηγορία:Φιλολογία
Γραμματολογία

Η **γραμματολογία** είναι κλάδος της φιλολογικής επιστήμης που ερευνά τη γένεση, την ιστορική εξέλιξη και την ιστορική διαδοχή των γραπτών μνημείων του λόγου ενός έθνους και ενδιαφέρεται για την αξιολόγηση του περιεχομένου τους και τον καθορισμό της μορφής τους.

Τα γραπτά όμως μνημεία του λόγου με τα οποία εκφράστηκε η πνευματική δημιουργία ενός έθνους και έζησαν πάνω απ' τα χρόνια και αναγνωρίστηκαν γενικά, είναι φυσικό να αποτελούν συνάρτηση της πνευματικής δύναμης του έθνους και να συνδέονται στενά με την ιστορική πορεία του και την ακμή, τη στασιμότητα ή την παρακμή του.

Γι' αυτό η γραμματολογία, όταν εξετάζει τη γένεση ή την εξέλιξη ενός είδους του λόγου σε ορισμένη εποχή, ερευνά τα ιδιαίτερα χαρακτηριστικά της εποχής αυτής, τις συνθήκες του τόπου, πολιτικές, κοινωνικές οικονομικές, ηθικές και πνευματικές, όπως επίσης και τις προσωπικότητες που συντέλεσαν στην ανάπτυξη των ιδεών και της τέχνης.

Επειδή η πνευματική δημιουργία είναι τεράστια, για την εύκολη εξέτασή της χωρίζεται σε είδη λόγου που κι αυτά εξετάζονται κατά ιστορικές περιόδους. Τα είδη λόγου χωρίζονται στα: είδη της ποίησης και του πεζού λόγου, με πολλές ειδικότερες υποδιαιρέσεις και οι ιστορικές περίοδοι σε: αρχαία, αλεξανδρινή, βυζαντινή και νεότερη.

## Ιστορία
Η γραμματολογία έχει την αρχή της στην αρχαιότητα και πρώτος την έβαλε στη σχολή του ο Αριστοτέλης, που εκτός από τις διδασκαλίες του, έγραψε και την *Ποιητική* που εξέταζε τη φύση και τα στοιχεία της ποίησης.

Περισσότερο όμως συστηματοποιήθηκε η έρευνα αυτή στην αλεξανδρινή εποχή, που οι Πτολεμαίοι είχαν συγκεντρώσει στη βιβλιοθήκη και το μουσείο ότι αξιόλογο είχε γραφτεί στον ελληνικό κόσμο. Οι προϊστάμενοι της βιβλιοθήκης, μεγάλοι σοφοί Ερατοσθένης, Θεόκριτος, Απολλώνιος ο Ρόδιος, Καλλίμαχος κ.ά. εκτός από φιλόλογοι ήταν και αξιόλογοι ποιητές και συγγραφείς.

Κυριότερος θεμελιωτής της ιστορίας της ελληνικής γραμματείας θεωρείται ο Καλλίμαχος, που συστηματοποίησε και τελειοποίησε τις εργασίες του Αριστοτέλη, με τους πίνακες και τη διδασκαλία του. Τους πίνακες του Καλλίμαχου διόρθωσε και συμπλήρωσε ο Αριστοφάνης ο Βυζάντιος που έκανε και την κριτική έκδοση του Όμηρου, του Ησίοδου, του Πλάτωνα και του Αριστοτέλη.

Στα νεότερα χρόνια συστηματικότερος μελετητής της αρχαίας γραμματείας είναι ο Γερμανός Ιωάννης Γ. Αλβέρτος Φαβρίκιος, καθηγητής του Αμβούργου. Σπουδαία βοήθεια στη διαμόρφωση της γραμματολογικής έρευνας πρόσφεραν οι Γερμανοί ποιητές Φρίντριχ Σίλερ και Γιόχαν Βόλφγκανγκ φον Γκαίτε. Η νεοελληνική γραμματεία βρίσκεται στο στάδιο της συλλογής του υλικού και της βιβλιογράφησης και τις βάσεις για την κριτική επεξεργασία έβαλαν ο Ιάκωβος Πολυλάς, ο Εμμανουήλ Ροΐδης και ο Κωστής Παλαμάς.

## Παραπομπές

## Βιβλιογραφία
* Α. Γεωργοπαπαδάκος, *Ελληνική Γραμματολογία, από τις αρχές ως το τέλος του 6ου μ.χ. αιώνα*, Βιβλιοπωλείο Μόλχο, Θεσσαλονίκη 1955.  

Κατηγορία:Γλωσσολογία
Κατηγορία:Συστήματα γραφής
Συνθήκη της Νάξου

Η **Συνθήκη της Νάξου** ή **Συνθήκη ειρήνης του 1454** είναι η αρχαιότερη συνθήκη που αφορούσε ελλαδικό χώρο αμέσως μετά την πτώση της Κωνσταντινούπολης το 1453. Συνάφθηκε μεταξύ της Γαληνότατης Δημοκρατίας της Βενετίας και του Μωάμεθ Β΄ στις 18 Απριλίου 1454.

Με την Συνθήκη αυτή παραχωρήθηκε η νήσος Νάξος στη Βενετία. Η Βενετία, παρά ταύτα, προστάτεψε τον υφιστάμενο Δούκα της Νάξου καθώς και τους περί αυτόν ευγενείς και λοιπούς ανθρώπους του, αφενός απαλλάσσοντάς τους από την καταβολή "*φόρου και κάθε υπηρεσίαν*", αφετέρου παραχωρώντας τους την ιδιότητα του Ενετού πολίτη ώστε να έχουν το δικαίωμα ύψωσης της σημαίας του Αγίου Μάρκου σε όλα τα κάστρα της.

Η Συνθήκη αυτή φαίνεται πως αποκαρδίωσε τους Έλληνες προκαλώντας τους αγανάκτηση. Πολλοί ιστορικοί θεωρούν πως αυτό μάλιστα το γεγονός (ως πράξη) ήταν η αφορμή να επισπευσθεί την άνοιξη και το καλοκαίρι του ίδιου έτους και να εκδηλωθεί στη Κρήτη, στην περιοχή Ρεθύμνου και Χανίων, μία συνωμοτική οργάνωση που απέβλεπε στην απελευθέρωση της Κρήτης και στη δημιουργία μιας πρώτης ελεύθερης ελληνικής εστίας.

## Πηγές
*Χαραλ. Νικολάου *Διεθνείς Συνθήκες*, σ. 11

Κατηγορία:Συνθήκες της Οθωμανικής Αυτοκρατορίας
Κατηγορία:Συνθήκες της Βενετικής Δημοκρατίας
Κατηγορία:Ιστορία της Νάξου
Κατηγορία:Ιστορία της Κρήτης
Κατηγορία:15ος αιώνας
Μητροπολίτης Μεσσηνίας Χρυσόστομος

Το όνομα **Χρυσόστομος** φέρουν οι τρεις τελευταίοι Μητροπολίτες Μεσσηνίας:

* Ο Μητροπολίτης Μεσσηνίας Χρυσόστομος (Δασκαλάκης) (Μητροπολίτης από το 1945 ως τις 14 Απριλίου 1961)
* Ο Μητροπολίτης Μεσσηνίας Χρυσόστομος (Θέμελης) (Μητροπολίτης από το 1965 ως τις 28 Φεβρουαρίου 2007)
* Ο Μητροπολίτης Μεσσηνίας Χρυσόστομος (Σαββάτος) (εκλεγμένος Μητροπολίτης από τις 15 Μαρτίου 2007)